विद्यापति : "पाग" पहिरताह कि "मौड़ि / मौर"
विद्यापति युगपुरुष छलाह । ओ समस्त मैथिलक छलाह ।
 जे पाग पहिरय छथि ओ निश्चित रूपेँ पाग पहिरा कऽ हुनिका सम्मान देथिन्ह आ जे मौड़ि पहिरय छथि से मौड़ि पहिरा कऽ । एहि मे विवादक कोन गप्प ।
 अपना ओहि ठाम सीताजी सीधा पल्ला साड़ी मे देखाओल जाइत छथि आ महाराष्ट्र मे ढेका वला साड़ी मे - एहि सँ हुनक कोनो अपमान तँ नञि भऽ जाइत छन्हि । . . . . . . . . . . . . . उत्तर भारत मे भगवान शिव केँ मोछ नञि रहैत छन्हि आ दक्षिण भारत मे मोछ ऊगि जाइत छन्हि ।
 "भल हर भल हरि भल तुअ कला ।
 खन पितवसन खनहि बघछला । । "
से कि "पाग" आ "मौड़ि" लेल मारि करताह ? जे प्रेमपुर्वक सम्मान सँ देबन्हि से पहिरताह ।
 पाग सेहो मैथिले पहिरैत अछि आ मौड़ि सेहो मैथिले । आ विद्यापति समस्त मैथिलक थिकाह तँ हुनिका दुनु मे सँ कोनो सँ परहेज किए रहतन्हि ।
 जँ दुनु मे सँ किछु नञि भेटतन्हि तँ मुरेट्ठो बान्हि कऽ चलि देताह ।
 शुभमस्तु । 